Diari Oficial de la Generalitat Valenciana


Sumari del DOGV 6068, del 30-07-2009 (2009/8474)

RESOLUCIÓ de 2 de juny de 2009, de la Direcció General d'Energia, per la qual s'atorga a Gas Natural Cegás, SA, l'autorització administrativa per a la gasificació del municipi de Rojales, província d'Alacant. Expedient: CBREDE/2005/78/03.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6068

Data del DOGV
:   30-07-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/8474


Data del document
:   02-06-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 2 de juny de 2009, de la Direcció General d'Energia, per la qual s'atorga a Gas Natural Cegás, SA, l'autorització administrativa per a la gasificació del municipi de Rojales, província d'Alacant. Expedient: CBREDE/2005/78/03. [2009/8474]  
Vist l'escrit presentat per la companyia Gas Natural Cegás, SA, amb data 7 d'octubre de 2005, davant del Servici Territorial d'Energia d'Alacant de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de Rojales, firmat pel tècnic competent i visat pel col·legi oficial corresponent amb data 6 d'octubre de 2005, perquè li siga atorgada l'autorització administrativa i l'aprovació del projecte per a la distribució de gas natural al municipi de Rojales, província d'Alacant. Expedient: CBREDE/2005/78/03.  
Atés que per Resolució de 15 de gener de 2009, d'esta Direcció General d'Energia, dictada en el referit expedient, es resol la concurrència de peticionaris a l'autorització administrativa per a la gasificació del municipi de Rojales, província d'Alacant, en favor de Gas Natural Cegás, SA.  
Vist que ha sigut realitzada la informació pública a què fa referència el capítol V de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà de l'anunci corresponent, que es va publicar en els diaris Información i La Verdad el dia 12 de març de 2009, en el Butlletí Oficial de la Província d'Alacant de 26 de febrer de 2009 i en el Diari Oficial de la Comunitat Valenciana de 4 de març de 2009, així com al tauler d'anuncis de l'Ajuntament de Rojales, únic afectat per la instal·lació.  
D'acord amb la documentació que hi ha a l'expedient, no han sigut presentades al·legacions a la petició.  
Vist que sol·licitat pel Servici Territorial d'Energia informe l'Ajuntament de Rojales, d'acord amb la Llei 34/1998, de 7 d'octubre, del Sector d'Hidrocarburs, i a l'article 80 del Reial Decret 1434/2002, de 27 de desembre, anteriorment referit, en el qual facen constar les condicions que considere oportunes referides a la sol·licitud de Gas Natural Cegás, SA, va ser remés l'informe sol·licitat en el qual manifesta el següent:  
- Que la documentació no té estudi d'impacte ambiental i que això impedix avaluar els efectes que la instal·lació de la infraestructura suposarà per al municipi, ja que implica l'obertura de rases en molts carrers de sòl urbà amb les molèsties que genera i amb la consegüent alteració de la urbanització ja realitzada i de la imatge urbana.  
Traslladat el referit informe a l'empresa sol·licitant, esta va contestar manifestant:  
- Que les instal·lacions objecte de sol·licitud no requerixen estudi d'impacte ambiental tal com especifica la Llei d'Avaluació d'Impacte Ambiental 1/2008, d'11 de gener, i el Decret 162/1990, de 15 d'octubre, ja que els diàmetres de les canalitzacions són inferiors a 800 mm i no transcorre per sòl no urbanitzable. No obstant això, les actuacions poden causar molèsties puntuals durant la seua execució, per la qual cosa s'han previst accions puntuals per a minimitzar-les.  
El mencionat escrit va ser traslladat novament a l'Ajuntament de Rojales, a fi de mostrar la seua conformitat o objeccions a este, sense que conste en l'expedient contestació a l'efecte.  
Vist que Gas Natural Cegás, SA, té els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés que en la data que és dictada la present resolució, consta justificadament acreditada a esta Direcció General d'Energia per part de Gas Natural Cegás, SA, les dades referides als punts següents:  
- La zona geogràfica per a la qual se sol·licita l'autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
- Referència no detallada al pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
- Identificació dels límits i les distàncies existents de les zones objecte de sol·licitud, limitada l'expansió a sòl classificat com a urbà o urbanitzable amb projecte d'urbanització aprovat.  
Vist que la finalitat que es perseguix, d'acord amb la sol·licitud i documentació presentada, amb la construcció de les instal·lacions, és dotar d'infraestructura gasista al municipi com a energia alternativa, facilitar el desenvolupament industrial i la diversificació energètica.  
Vist el contingut de l'informe del Servici Territorial d'Energia d'Alacant, encarregat de la instrucció de l'expedient de sol·licitud.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen l'autorització administrativa prèvia.  
Atés el que disposa el capítol V, Distribució de combustibles gasosos per canalització, del títol IV, Ordenació del subministrament de combustibles gasosos per canalització, de la Llei 34/1998, del Sector d'Hidrocarburs.  
Atés el que disposa l'article 73.7 de la Llei 34/1998, de 7 d'octubre, després de la seua nova redacció donada per la Llei 12/2007, de 2 juliol, per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
Atés que s'han complit els tràmits reglamentaris en l'expedient instruït a l'efecte.  
Atés la Direcció General d'Energia competent per a la resolució del present expedient, d'acord amb l'article 73.2 i l'article 3.3. d) de la Llei 34/1998 i amb l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Únic  
Atorgar l'autorització administrativa per a la gasificació del municipi de Rojales, província d'Alacant, a l'empresa Gas Natural Cegás, SA, amb les condicions i característiques següents:  
- Subjecte: Gas Natural Cegás, SA.  
- Tipus de gas: gas natural.  
- Punt de connexió:  
Situat a l'oest del municipi de Rojales, on finalitza la canalització en MPB(1) del terme municipal de Benijófar, procedix del gasoducte Redován-Los Montesinos-Torrevieja, que disposa d'autorització administrativa de la Direcció General d'Energia de 19 de juliol de 2006, amb rang de pressió APA(1). Es projecta una extensió de l'antena de subministrament per al mencionat municipi, i és el seu rang de pressió MPB(1).  
Cabal màxim: 4.356 m³ (n)/h.  
- Estacions de regulació i mesurament (ERM):  
Dos ERM, amb regulació i pressió MPB/MPA(1), i cabal nominal de 2.500 m³ (n)/h, cada una d'estes.  
La primera, en l'encreuament del carrer Nou amb el c/ de les Corts Valencianes per a regulació de la zona de nucli urbà i la segona, per a subministrar a les zones urbanitzades (Ciudad Quesada), està situada en el c/ del Nord.  
- Traçat i característiques de les canonades:  
Des del punt de connexió mencionat, la canonada de la xarxa bàsica, que finalitza a Ciudad Quesada, té una pressió MPB(1), està executada amb material polietilé PE-100, qualitat SDR 17,6 amb diàmetre de 200 mm, i té una longitud de 1.278 m, que finalitza en cada una de les ERM referides.  
La xarxa secundària, amb pressió MPA(1), té l'origen respectiu en cada una de les ERM, per a donar subministrament, tant al nucli urbà, com a la zona d'urbanitzacions, per mitjà de canonada de polietilé PE-100, qualitat SDR 17,6 amb diàmetre de 200 mm, i longitud de 3.173 m, d'acord amb el detall arreplegat en el pla 708-VY 4.1. Rev 0.1. del projecte visat amb data 6 d'octubre de 2005.  
Les canonades discorren a una profunditat de 0,60 m en les voreres, en condicions normals, i és de 0,80 m per als altres tipus de terreny.  
- Zona geogràfica  
Les zones urbanes qualificades com a tals en el vigent Pla General d'Ordenació Urbana i aquelles altres actuacions urbanístiques amb planejament aprovat, les quals s'acreditaran per mitjà de l'oportú certificat urbanístic.  
- Pressupost: 233.891,46 euros.  
La present autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i estarà sotmesa a les condicions que figuren a continuació:  
1. El titular d'esta constituirà en el termini d'un mes, a partir de la data de la notificació de la present resolució una garantia per valor de 4.677,83 euros, import del dos per cent del pressupost de la instal·lació que figura en l'expedient de sol·licitud, a presentar en el Servici Territorial d'Energia d'Alacant, per a garantir el compliment de les seues obligacions, de conformitat amb el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
L'esmentada fiança es constituirà en la Tresoreria del Servici Territorial d'Alacant de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix la present resolució.  
2. Gas Natural Cegás, SA, complirà les obligacions que s'assenyalen estrictament en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució, en particular referida a l'àmbit geogràfic de la present autorització, quan siga necessari atendre noves demandes de subministrament de gas, sense perjuí del que siga de l'aplicació del règim reglamentàriament establit per a les connexions.  
3. El titular de la present autorització disfrutarà, com a distribuïdor, dels drets que assenyala l'article 75 de la Llei 34/1998, de 7 octubre, del Sector d'Hidrocarburs.  
4. La present autorització s'entén sense perjuí i independentment de les concessions, les llicències, els permisos o les autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
5. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs.  
6. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.  
7. La present autorització s'atorga sense perjuí de tercers i es deixen fora de perill els drets particulars.  
8. Serà causa de revocació de la present autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
9. La present autorització entrarà en vigor l'endemà de la data de la notificació.  
10. Les instal·lacions que s'han de construir es faran d'acord amb el projecte tècnic d'execució que s'haurà de presentar en el Servici Territorial d'Energia d'Alacant dins del termini de tres mesos, comptadors a partir de la data de la notificació de la present resolució i, en tot cas, es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006, de 28 de juliol (BOE 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir proveïment flexibles i segurs.  
11. En relació amb el projecte tècnic d'execució s'haurà d'arreplegar expressament, d'acord amb les característiques que estan arreplegades en el resolc únic, la situació urbanística i administrativa actualitzada de les àrees i el seu pla anual d'expansió, que comprenen cada una de les fases d'expansió geogràfica definitivament definides, d'acord amb el vigent Pla General d'Ordenació Urbana, i en particular de les actuacions urbanístiques amb planejament aprovat, les quals s'acreditaran per mitjà de l'oportú certificat urbanístic.  
(1) APA: 4 bar< P =16 bar  
MPB: 0,4 bar< P =4 bar  
MPA: 0,05 bar< P =0,4 bar  
La present resolució no és definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 2 de juny de 2009.- El director general d'Energia: Antonio Cejalvo Lapeña.